b'\n_START_ARTICLE_\nTrigonometriya\n_START_PARAGRAPH_\nAng trigonometriya o trigonometrya (mula sa Griyego trig\xc5\x8dnon "tatsulok" + metron "sukat") o tatsihaan ay isang sangay ng matematika na isang pag-aaral ng mga tatsulok, partikular iyong mga tatsulok na plano (plane) na may sulok na 90 digri (right triangle o tamang tasulok) at ang mga kaugnayan sa pagitan ng mga gilid at ang ang mga anggulo ng mga gilid na ito. Ang trigonometriya ay naglalarawan din ng mga punsiyon na trigonometriko na ginagamit sa pagmomodelo o pag-unawa ng mga siklikal(paulit ulit) na mga penomena sa kalikasan gaya ng mga alon(waves). Ang trigonometriya ay nabuo noong ikatlong siglo BCE bilang sangay ng heometriya at ito\'y malawakang ginamit sa pag-aaral ng astronomiya. Ito rin ang pundasyon ng pagsusukat(surveying). Ang trigonometriya ay karaniwang itinuturo sa mga estudyante ng hayskul.\n_START_SECTION_\nKaraniwang mga pormula\n_START_PARAGRAPH_\nAng identidad na trigonometriko ay tumutukoy sa mga ekwalidad(pagiging magkatumbas) ng mga ekspresyon ng mga punsiyon na trigonometriko na palaging totoo sa anumang halaga ng mga input gaya ng \xce\x98 at \xcf\x80 na kumakatawan sa mga anggulo ng tatsulok. Halimbawa, sa anumang ibinigay na halaga ng \xce\x98, ang resulta ng ekspresyong \\sec\\theta  ay palaging katumbas ng resulta ng ekspresyong \\frac{1}{\\cos\\theta}. Ang mga identidad na trigonometriko ay ginagamit din upang lutasin/pasimplehin ang mga ekwasyon na trigonometriko sa termino ng isang punsiyon trigonometriko.'